Vrganj
Vrganj (latinski: Boletus edulis) je jestiva gljiva koja raste u bjelogoričnim i crnogoričnim šumama. Raste na proplancima i obično na sunčanim obroncima prekrivenima mahovinom. Nalazi se u Evropi od ljeta do jeseni. U Bosni i Hercegovini raste obično u hrastovim, brezovim, kao i mješovitim šumama do nadmorske visine do oko 1200 m. U Evropi također u borovim i mješovitim crnogoričnim šumama. Vrganj je jedna od najkvalitetnijih gljiva, koja dostiže visoku cijenu na tržištu. Poluokruglog šešira, svijetlo do tamno smeđe boje, sa debelim bijelim prepoznatljivim repom i prijatnim svježim mirisom mesa, raste nakon ljetnih kiša, u polukrugu, sakriven ispod lišća ili iglica. Razrezan ne mijenja boju, mada se razne varijacije iz porodice Boletus odlikuju i tom osobinom. Priprema se svjež, pohovan, sušen, ali i ukiseljen sa raznim začinima u ulju. Zamjena sa sličnom otrovnom ludarom (latinski: Boletus satanas) je zbog crvenkastog izgleda ludare gotovo nemoguća.